Mette Busk, Lisbet Jensen, Susanne Mertz og Rikke Karlsson er navne på de fire nye kvinder i nordjysk politik. I Rebild byråd udtræder Flemming Møller Mortensen. Mette Busk overtager pladsen. Som nummer 7 hos socialdemokraterne fik hun ved sidste kommunalvalg 181 stemmer. Hjørring byråd må sige farvel til Karl Bornhøft. Det nye folketingsmedlem erstattes af Lisbet Jensen fra Vrå, der ved sidste kommunalvalg fik 44 stemmer. I Regionsrådet overraskede Ib Poulsen i aftes ved på direkte TV at annoncere sin afgang og dermed give plads til Rikke Karlsson - den samme Rikke Karlsson han netop havde slået med godt 100 stemmer til folketingsvalget. Hun får følgeskab af Susanne Mertz, der afløser Orla Hav. Han bliver faktisk afløst af kvinder på to måder, da Ulla Astman overtager formandsstolen.

Opsummering:
Fire af de nye folketingsmedlemmer efterlader huller andre steder i det politiske landskab. Alle steder bliver pladsen overtaget af kvinder.